**OKRUH OTÁZOK PRE PÍSOMNÚ ČASŤ**

**OVEROVANIA ODBORNEJ SPÔSOBILOSTI NA VYKONÁVANIE ČINNOSTI**

**PREVENTIVÁRA POŽIARNEJ OCHRANY OBCE**

***I. Organizácia a riadenie ochrany pred požiarmi***

1. **Kto zodpovedá za plnenie povinností právnickej osoby na úseku ochrany pred požiarmi?**

a) Technik požiarnej ochrany a veliteľ hasičskej jednotky.

b) Štatutárny orgán.

c) Technik požiarnej ochrany alebo špecialista požiarnej ochrany.

1. **Ktoré orgány vykonávajú štátny požiarny dozor?**

a) Ministerstvo vnútra Slovenskej republiky, krajské riaditeľstvá Hasičského a záchranného zboru a okresné riaditeľstvá Hasičského a záchranného zboru.

b) Ministerstvo vnútra Slovenskej republiky, orgány obcí a obvodné úrady.

c) Krajské úrady, vyššie územné celky, obvodné úrady a orgány obcí.

1. **Na ktorých pracoviskách sa zriaďuje protipožiarna hliadka pracoviska?**

a) Na pracoviskách s miestami so zvýšeným nebezpečenstvom vzniku požiaru.

b) Na pracoviskách, kde je len občasné pracovné miesto zamestnanca, ktorý sa zdržiava na pracovisku dve hodiny až šesť hodín počas pracovnej zmeny.

c) Na pracoviskách, kde pracuje väčší počet osôb a právnická osoba nemá zriadenú hasičskú jednotku.

1. **Čo vymedzujú požiarne poplachové smernice?**

a) Rozsah použitia požiarneho štatútu v prípade vzniku požiaru.

b) Povinnosti zamestnancov v prípade vzniku požiaru.

c) Povinnosti protipožiarnej hliadky a požiarnotechnické charakteristiky horľavých materiálov používaných na pracovisku so zvýšeným nebezpečenstvom vzniku požiaru.

1. **Čo upravuje požiarny evakuačný plán?**

a) Postup vyhlasovania požiarneho poplachu a oznámenia vzniku požiaru hasičskej jednotke.

b) Organizáciu evakuácie osôb, zvierat alebo materiálu z objektov zasiahnutých alebo ohrozených požiarom.

c) Spôsob zabezpečenia ochrany pred požiarom v mimopracovnom čase a evakuáciu materiálu.

1. **Kto vypracúva požiarny poriadok pracoviska?**

a) Technik požiarnej ochrany v spolupráci so špecialistom požiarnej ochrany.

b) Technik požiarnej ochrany v spolupráci s bezpečnostným technikom a vedúcim protipožiarnej hliadky pracoviska, pre ktoré sa spracúva.

c) Technik požiarnej ochrany v spolupráci so zodpovedným vedúcim príslušného pracoviska.

1. **V akých lehotách vykonáva technik požiarnej ochrany preventívne protipožiarne prehliadky u právnickej osoby v objektoch a v priestoroch, v ktorých sa vykonáva len administratívna činnosť?**

a) Každých šesť mesiacov.

b) Každé tri mesiace.

c) Každých deväť mesiacov.

**8. Aké druhy protipožiarnych kontrol sa vykonávajú v rámci štátneho požiarneho dozoru?** a) Celková protipožiarna kontrola a náhodná protipožiarna kontrola.

b) Komplexná protipožiarna kontrola, následná protipožiarna kontrola a náhodná protipožiarna kontrola.

c) Komplexná protipožiarna kontrola, tematická protipožiarna kontrola a následná protipožiarna kontrola.

**9. Čo patrí do výkonu štátneho požiarneho dozoru?**

a) Vydávanie súhlasu na spaľovanie horľavých látok na voľnom priestranstve.

b) Protipožiarna kontrola dodržiavania povinností právnickej osoby a fyzickej osoby-podnikateľa a ukladanie opatrení na odstránenie zistených nedostatkov, ako aj kontrola plnenia týchto opatrení.

c) Preventívno-výchovná činnosť.

**10. Kedy orgán vykonávajúci štátny požiarny dozor vylúči vec z používania alebo zastaví prevádzku?**

a) Ak vec alebo prevádzka vyvolávajú bezprostredné nebezpečenstvo vzniku požiaru a na odstránenie tohto nebezpečenstva nestačia iné opatrenia.

b) Ak používaním vecí sú porušené ustanovenia STN.

c) Ak používaním vecí sú porušené odstupové vzdialenosti.

**11. Kedy môže rozhodnúť orgán vykonávajúci štátny požiarny dozor o zastavení prevádzky?**

a) Ak by bola v prípade vzniku požiaru znemožnená záchrana osôb alebo majetku.

b) Ak je prevádzka v objekte bez platného užívacieho povolenia.

c) Ak je prevádzka v objekte bez vnútorného požiarneho vodovodu.

**12. Aký najmenší počet osôb sústredených v nekrytých inžinierskych stavbách sa považuje za väčší počet osôb?**

a) Viac ako 1 500 osôb.

b) Viac ako 3 000 osôb.

c) Viac ako 500 osôb.

**13. Aký najmenší počet osôb sústredených v podzemnom podlaží stavebného objektu sa považuje za väčší počet osôb?**

a) Viac ako 200 osôb.

b) Viac ako 100 osôb.

c) Viac ako 500 osôb.

**14. Ako často sa vykonávajú preventívne protipožiarne prehliadky v obytných domoch?**

a) Každé tri mesiace.

b) Každých 12 mesiacov.

c) Každých šesť mesiacov.

**15. Ako často sa vykonáva odborná príprava protipožiarnej hliadky pracoviska?**

a) Raz za 12 mesiacov, ak právnická osoba alebo fyzická osoba-podnikateľ neurčí kratšiu lehotu.

b) Raz za 24 mesiacov, ak právnická osoba alebo fyzická osoba-podnikateľ neurčí kratšiu lehotu.

c) Raz za rok, ak právnická osoba alebo fyzická osoba-podnikateľ neurčí kratšiu lehotu.

**16. Ako často sa vykonáva školenie osôb zabezpečujúcich ochranu pred požiarmi v mimopracovnom čase, ak štatutárny orgán právnickej osoby neurčí kratšiu lehotu?**

a) Raz za dva roky.

b) Raz za šesť mesiacov.

c) Raz za 12 mesiacov.

**17. Kto je povinný podrobiť sa overovaniu vedomostí, ktoré získal na školení o ochrane pred požiarmi?**

a) Osoba zabezpečujúca ochranu pred požiarmi v mimopracovnom čase.

b) Vedúci zamestnancov a osôb zabezpečujúci ochranu pred požiarmi v mimopracovnom čase.

c) Vybraný zamestnanec a člen protipožiarnej hliadky.

**18. Kto vypracúva požiarny evakuačný plán objektu v právnickej osobe?**

a) Iba špecialista požiarnej ochrany.

b) Vedúci právnickej osoby.

c) Technik požiarnej ochrany alebo špecialista požiarnej ochrany.

**19. Ako často sa osoby s odbornou spôsobilosťou na výkon činnosti preventivára požiarnej ochrany obce podrobujú pravidelnému overeniu odbornej spôsobilosti?**

a) Raz za päť rokov.

b) Nepodrobujú sa.

c) Raz za desať rokov.

**20. Kto rozhoduje o zastavení prevádzky, ktorá vyvoláva bezprostredné nebezpečenstvo vzniku požiaru a na odstránenie tohto nebezpečenstva nestačia iné opatrenia?**

a) Technik požiarnej ochrany.

b) Orgán vykonávajúci štátny požiarny dozor.

c) Obec.

**21. Kedy sa môže znovu začať používať vec, ktorá bola vylúčená z používania?**

a) Po uplynutí jedného mesiaca od doručenia rozhodnutia.

b) Až po odstránení nedostatkov vyvolávajúcich bezprostredné nebezpečenstvo vzniku požiaru a len s písomným súhlasom orgánu, ktorý vec vylúčil z používania.

c) Až po spracovaní požiarneho poriadku pracoviska a po vykonaní školenia o ochrane pred požiarmi.

**22. Aké základné povinnosti má právnická osoba na pracovisku s miestami so zvýšeným nebezpečenstvom vzniku požiaru?**

a) Vypracúva požiarny poriadok pracoviska, zriaďuje protipožiarnu hliadku pracoviska a označuje pracovisko príslušnými symbolmi, zákazmi a pokynmi.

b) Zriaďuje protipožiarnu hliadku právnickej osoby.

c) Spracúva analýzu požiarneho nebezpečenstva pracoviska a zriadi protipožiarnu asistenčnú hliadku.

**23. Čo tvorí dokumentáciu o školení zamestnancov o ochrane pred požiarmi?**

a) Záznam o vykonanom školení, výsledky overenia vedomostí osôb zabezpečujúcich ochranu pred požiarmi v mimopracovnom čase s podpisom predsedu skúšobnej komisie.

b) Tematické plány, časový rozvrh odbornej prípravy a záznam o vykonaní.

c) Mená a podpisy školených osôb a meno a podpis osoby, ktorá školenie vykonala.

**24. Čím a ako často sa preveruje účinnosť opatrení upravených v požiarnych evakuačných plánoch v objektoch právnickej osoby a fyzickej osoby-podnikateľa, v ktorých nie sú jednoduché podmienky na evakuáciu osôb?**

a) Vykonaním cvičného požiarneho poplachu najmenej raz za rok.

b) Vykonaním cvičného požiarneho poplachu najmenej raz za 12 mesiacov.

c) Vykonaním kontroly požiarnych evakuačných plánov technikom požiarnej ochrany najmenej raz za 12 mesiacov.

**25. Čo tvorí dokumentáciu o odbornej príprave protipožiarnych hliadok?**

a) Tematické plány, časový rozvrh odbornej prípravy a záznam o vykonaní odbornej prípravy.

b) Obsah a rozsah odbornej prípravy a výsledky overenia vedomostí členov protipožiarnej hliadky.

c) Záznam o vykonaní odbornej prípravy a meno technika požiarnej ochrany, ktorý odbornú prípravu vykonal.

**26. Čo je základnou povinnosťou právnickej osoby a fyzickej osoby-podnikateľa v súvislosti s komínmi užívanými v jej objektoch?**

a) Zabezpečovať pravidelné čistenie a kontrolu komínov; zabezpečiť odborné preskúšanie komínov osobami s odbornou spôsobilosťou.

b) Oznámiť bez zbytočného odkladu príslušnému okresnému riaditeľstvu Hasičského a záchranného zboru všetky nedostatky na komínoch zistené technikom požiarnej ochrany.

c) Zriadiť protipožiarne hliadky komínov a zabezpečovať ich odbornú prípravu.

**27. Ako postupuje právnická osoba a fyzická osoba-podnikateľ pri vykonávaní činností so zvýšeným nebezpečenstvom vzniku požiaru, ak takéto činnosti nie sú z hľadiska ochrany pred požiarmi upravené osobitnými predpismi?**

a) Technik požiarnej ochrany vydáva nariadenie na zabezpečenie ochrany pred požiarmi pri tejto činnosti.

b) Štatutárny orgán právnickej osoby alebo fyzická osoba-podnikateľ alebo jej zodpovedný zástupca vydáva písomný pokyn na zabezpečenie ochrany pred požiarmi pri takejto činnosti.

c) Okresné riaditeľstvo Hasičského a záchranného zboru vydáva rozhodnutie na zabezpečenie ochrany pred požiarmi pri takejto činnosti.

**28. Čo je povinná zabezpečiť právnická osoba alebo fyzická osoba-podnikateľ pri kombajnovom zbere na ploche viac ako 10 ha?**

a) Mobilnú akcieschopnú cisternu s vodou a traktor s pluhom, ktoré možno okamžite použiť.

b) Zásobu pitnej vody v množstve aspoň 2 000 l, 10 lopát, 10 vidiel a 10 motýk.

c) Zásobu vody v množstve najmenej 1 500 l.

**29. Kto zodpovedá za činnosť a pripravenosť hasičskej jednotky?**

a) Technik požiarnej ochrany.

b) Preventivár požiarnej ochrany obce.

c) Veliteľ hasičskej jednotky.

**II. Horľavé plyny a horenie podporujúce plyny**

**1. Čo je podľa vyhlášky MV SR č. 124/2000 Z. z., ktorou sa ustanovujú zásady protipožiarnej bezpečnosti pri činnostiach s horľavými plynmi a horenie podporujúcimi plynmi, tlaková nádoba?**

a) Obal s vnútorným objemom najviac 1 000 l, ktorý je spolu s jeho výstrojom určený na opakované plnenie alebo dopravu horľavého plynu alebo horenie podporujúceho plynu.

b) Fľaša s vnútorným objemom najviac 1 000 l, ktorá je spolu s jej výstrojom určená na opakované plnenie alebo dopravu horľavého plynu alebo horenie podporujúceho plynu.

c) Obal s vnútorným objemom najviac 1 000 l, ktorý je spolu s jeho výstrojom určený na jednorazové plnenie alebo dopravu horľavého plynu alebo horenie podporujúceho plynu.

**2. Čo je podľa vyhlášky MV SR č. 124/2000 Z. z., ktorou sa ustanovujú zásady protipožiarnej bezpečnosti pri činnostiach s horľavými plynmi a horenie podporujúcimi plynmi, fľaša?**

a) Tlaková nádoba spravidla guľovitého tvaru alebo valcovitého tvaru s hrdlom, ktorá má vnútorný objem od 0,5 l do 150 l a je určená na opakované plnenie alebo dopravu horľavého plynu alebo horenie podporujúceho plynu.

b) Tlaková nádoba spravidla guľovitého tvaru alebo valcovitého tvaru s hrdlom, ktorá má vnútorný objem od 0,5 l do 1 000 l a je určená na jednorazové plnenie alebo dopravu horľavého plynu alebo horenie podporujúceho plynu.

c) Obal s vnútorným objemom najviac 1 000 l, ktorý je spolu s jeho výstrojom určený na opakované plnenie alebo dopravu horľavého plynu alebo horenie podporujúceho plynu.

**3. Ako sa majú prepravovať tlakové nádoby na horľavé plyny alebo horenie podporujúce plyny?**

a) Iba prázdne.

b) Iba s uzavretými ventilmi a ak sú vybavené ochrannými klobúčikmi, musia byť ochranné klobúčiky nasadené.

c) Iba po päť kusov.

**III. Požiadavky na protipožiarnu bezpečnosť stavieb**

**1. Akú spoločnú podmienku musia spĺňať všetky typy chránených únikových ciest?**

a) Musia tvoriť samostatný požiarny úsek.

b) Musia mať zabezpečené prirodzené vetranie.

c) Musia byť vybavené evakuačným výťahom.

**2. Čo tvorí priemerné požiarne zaťaženie?**

a) Náhodné požiarne zaťaženie a stále požiarne zaťaženie.

b) Súčet hmotnosti horľavých látok a výhrevnosti horľavých látok.

c) Výpočtové požiarne zaťaženie a náhodné požiarne zaťaženie.

**3. Akú požiadavku má spĺňať požiarny uzáver po každom otvorení alebo pri vzniku požiaru?**

a) Musí sa automaticky uzatvárať, ale iba na uzáveroch do chránených únikových ciest.

b) Musí sa automaticky uzatvárať; to neplatí na vstupné dvere do bytu a na požiarny uzáver, ktorým sa prestupuje len pri oprave a kontrole technického zariadenia alebo technologického zariadenia.

c) Nemusí sa automaticky uzatvárať, ak zaisťuje uzatváranie vstupných dvier do izieb ubytovacích zariadení.

**4. Čo je požiarny úsek?**

a) Celá stavba alebo jej časť, ktorá je ohraničená od ostatných častí stavby nehorľavým konštrukčným celkom.

b) Celá stavba alebo jej časť, ktorá je oddelená od jej ostatných častí alebo od inej stavby požiarnou deliacou konštrukciou alebo odstupovou vzdialenosťou.

c) Celá stavba alebo jej časť, ktorá je ohraničená alebo oddelená od ostatných častí stavby nehorľavými konštrukciami.

**5. Čo je požiarne riziko?**

a) Množstvo horľavých látok v požiarnom úseku.

b) Hmotnosť a výhrevnosť horľavých látok v konštrukciách požiarneho úseku.

c) Pravdepodobná intenzita požiaru v požiarnom úseku alebo v jeho časti.

**6. Ako sa členia požiarne uzávery z hľadiska konštrukčných prvkov, z ktorých sú vyhotovené?**

a) Na požiarne uzávery druhu A, B a C.

b) Na požiarne uzávery druhu D1 a D3.

c) Na požiarne uzávery druhu D1, D2 a D3.

**IV. Horľavé kvapaliny, lakovne**

**1. Ako sa členia horľavé kvapaliny podľa bodu vzplanutia?**

a) Horľavé kvapaliny I. triedy nebezpečnosti, horľavé kvapaliny II. triedy nebezpečnosti, horľavé kvapaliny III. triedy nebezpečnosti a horľavé kvapaliny IV. triedy nebezpečnosti.

b) Horľavé kvapaliny vysoko horľavé, horľavé kvapaliny stredne horľavé a horľavé kvapaliny slabo horľavé.

c) Horľavé kvapaliny I. stupňa nebezpečnosti, horľavé kvapaliny II. stupňa nebezpečnosti, horľavé kvapaliny III. stupňa nebezpečnosti a horľavé kvapaliny IV. stupňa nebezpečnosti.

**2. Za akú horľavú kvapalinu sa považuje horľavá kvapalina, ktorá nemá určený bod vzplanutia?**

a) Za horľavú kvapalinu IV. triedy nebezpečnosti.

b) Za horľavú kvapalinu I. triedy nebezpečnosti.

c) Nepovažuje sa za horľavú kvapalinu.

**3. Aký objem môže mať rozbitný prepravný obal na horľavú kvapalinu?**

a) Ľubovoľný .

b) Najviac 10 l, ale horľavá kvapalina v ňom umiestnená môže mať objem najviac 5 l.

c) Najviac 5 l.

**4. Aká môže byť najvyššia teplota povrchových častí vyhrievacieho zariadenia v sušiarni?**

a) Taká, aby bola najmenej o 50°C nižšia ako je teplota vzplanutia sušených materiálov alebo ich riedidiel.

b) Taká, aby bola najmenej o 50°C nižšia ako je teplota vznietenia náterových látok alebo ich riedidiel.

c) Najviac o 50°C nižšia ako je teplota horenia sušených náterových látok.

**5. Čo sa nesmie vykonávať vo vzdialenosti menšej ako 10 m od ohraničeného priestoru na občasné nanášanie náterových látok?**

a) Nesmú sa tam zdržiavať cudzie osoby.

b) Činnosť, ktorá by mohla byť zdrojom iniciácie požiaru alebo výbuchu.

c) Jesť, piť a oddychovať.

**6. Aká dokumentácia musí byť umiestnená v prevádzkarni náterových látok?**

a) Prevádzkový predpis, požiarny poriadok pracoviska a požiarne poplachové smernice.

b) Požiarne poplachové smernice, prevádzkový predpis, požiarny poriadok pracoviska a návod na obsluhu zariadení.

c) Návod na obsluhu, požiarne poplachové smernice a požiarny poriadok pracoviska.

**7. Kde v prevádzkarni sa môžu skladovať náterové látky?**

a) Na nehorľavej podlahe v nerozbitných obaloch.

b) Iba v príručnom sklade náterových látok.

c) Iba v plechovej skrini.

**V. Komíny, spotrebiče a tuhé horľavé látky**

**1. Najmenej v akých lehotách sa musí počas prevádzky čistiť a kontrolovať komín, ak sú na komínové teleso pripojené spotrebiče na plynné palivá s celkovým tepelným výkonom nad 50 kW?**

a) Raz za tri mesiace.

b) Raz za šesť mesiacov.

c) Raz za dvanásť mesiacov.

**2. V akej vzdialenosti od zdroja otvoreného ohňa musí byť vzdialená tlaková fľaša s vykurovacím plynom?**

a) Najmenej 3 m.

b) 2 m.

c) Najmenej 2 m.

**3. Kto rozhoduje o vybavení komína lapačom iskier?**

a) Technik požiarnej ochrany.

b) Kominár.

c) Revízny technik komínov.

**4. Ako musí byť vyhotovený lapač iskier?**

a) Tak, aby nedošlo k jeho poškodeniu vplyvom poveternostných podmienok.

b) Tak, aby nenarušoval estetický vzhľad objektu.

c) Tak, aby sa dal odnímať a čistiť aj z vnútornej strany.

**5. Kedy musí byť pevne zakotvený dymovod z rúr?**

a) Ak je dlhší ako 2 000 mm.

b) Ak je jeho priemer väčší ako 110 mm.

c) Ak je dlhší ako 3 000 mm.

**6. Môže sa vypaľovať komín?**

a) Áno, ale len výnimočne, ak nemožno odstrániť usadeniny spalín iným spôsobom. Komín môže vypaľovať iba kominár alebo revízny technik komínov s pomocou najmenej jednej ďalšej osoby.

b) Áno, ale len výnimočne, ak nemožno odstrániť usadeniny spalín iným spôsobom. Komín môže vypaľovať iba kominár alebo revízny technik komínov za prítomnosti hasičskej jednotky.

c) Áno, ale iba so súhlasom okresného riaditeľstva Hasičského a záchranného zboru.

**7. Ako často sa musí čistiť a kontrolovať komín v občasne užívaných stavbách?**

a) Najmenej raz za rok.

b) Najmenej raz za dva roky.

c) Po zimnom období a pred zimným obdobím.

**8. Môžu sa spaľovať nečistoty a odpad vznikajúci pri čistení a spracúvaní drevnej hmoty v otvorenom sklade dreva?**

a) Je to možné pri dodržaní príslušných ustanovení všeobecne záväzných právnych predpisov.

b) Je to možné s písomným súhlasom orgánu štátneho požiarneho dozoru.

c) Nie, je to zakázané.

**9. Aké množstvo uvädnutého krmu a rastlín možno skladovať v povalovom priestore stavby?**

a) Najviac 3 000 m3 uvädnutého krmu a rastlín, ak ich vlhkosť je najviac 25%.

b) Najviac 4 000 m3.

c) Najviac 8 000 m3 uvädnutého krmu a rastlín, ak ich vlhkosť je najviac 25%.

**10. Aké množstvo rastlín možno skladovať v požiarnom úseku halového skladu rastlín?**

a) Najviac 3 000 m3 rastlín, ak je ich vlhkosť najviac 25%.

b) Najviac 10 000 m3 rastlín.

c) Najviac 8 000 m3 rastlín.

**11. Aká široká musí byť voľná plocha medzi hromadami tuhého paliva vo voľnom sklade tuhého paliva a na čo je určená?**

a) Najmenej 3,5 m a musí umožňovať voľný prejazd motorových vozidiel.

b) Najmenej 1 m a musí umožňovať prístup k hromade skladovaného tuhého paliva za účelom merania teploty.

c) Musí mať 3,5 m a umožňovať manipuláciu s mechanizovaným ukladačom dreva.

**VI. Hasiace prístroje**

**1. Ako rozdeľujeme prenosné hasiace prístroje podľa druhu hasiacej látky?**

a) Vodné, penové, práškové, CO2 a halónové.

b) Vodné, vodné s prísadami, penové, práškové a CO2 .

c) Vodové, snehové, penové a práškové.

**2. Aké výtlačné plyny a ich zmesi sa používajú na vytláčanie hasiacej látky z tlakovej nádoby prenosného hasiaceho prístroja a pojazdného hasiaceho prístroja?**

a) Vzduch, argón, oxid uhličitý, hélium a dusík.

b) Kryptón, neón, xenón, trifluormetán a tetrafluormetán.

c) Oktafluorcyklobután a bromtrifluormetán.

**3. Aký účel má plniť bezpečnostné zariadenie na prenosnom hasiacom prístroji?**

a) Má zabrániť odcudzeniu prenosného hasiaceho prístroja.

b) Má chrániť nádobu prenosného hasiaceho prístroja pred roztrhnutím.

c) Má zabrániť nežiaducemu spusteniu prenosného hasiaceho prístroja.

**4. Čo sa rozumie inštalovaním prenosného hasiaceho prístroja?**

a) Jeho umiestnenie na stanovišti prenosného hasiaceho prístroja.

b) Jeho inštalovanie v držiaku.

c) Jeho uvedenie do činnosti.

**5. Čo musí spĺňať stanovište prenosného hasiaceho prístroja a stanovište pojazdného hasiaceho prístroja?**

a) Musia byť vybetónované a trvale prístupné.

b) Musia byť viditeľné a trvale prístupné.

c) Musia byť na podlahe vyznačené červeným štvorcom s rozmermi najmenej 1m x 1m.

**6. Kto vykonáva kontrolu hasiaceho prístroja v lehotách ustanovených v § 21 vyhlášky MV SR č. 719/2002 Z. z., ktorou sa ustanovujú vlastnosti, podmienky prevádzkovania a zabezpečenie pravidelnej kontroly prenosných hasiacich prístrojov a pojazdných hasiacich prístrojov?**

a) Iba fyzické osoby, ktoré absolvovali odbornú prípravu v rozsahu a obsahu ustanovenom výrobcom, podrobili sa overeniu vedomostí a majú vydané a platné osobitné oprávnenie o odbornej spôsobilosti na výkon kontrol hasiacich prístrojov.

b) Osoby poverené štatutárnym orgánom právnickej osoby.

c) Príslušník Hasičského a záchranného zboru.

**7. Aké opatrenie je povinný vykonať prevádzkovateľ, ak ide o použitý prenosný hasiaci prístroj alebo hasiaci prístroj, na ktorom bol zistený nedostatok znižujúci jeho akcieschopnosť?**

a) Bez zbytočného odkladu vymeniť za prenosný hasiaci prístroj s porovnateľnou hasiacou účinnosťou.

b) Bez zbytočného odkladu vymeniť za akcieschopný prenosný hasiaci prístroj s ľubovoľnou hasiacou účinnosťou.

c) Bez zbytočného odkladu vymeniť za akcieschopný prenosný hasiaci prístroj s porovnateľnou hasiacou účinnosťou.

**8. Ako sa umiestňuje prenosný hasiaci prístroj na stanovišti prenosného hasiaceho prístroja?**

a) Na zvislej stavebnej konštrukcii tak, aby rukoväť prenosného hasiaceho prístroja bola vždy vo výške 1,5 m nad podlahou.

b) Spravidla na zvislej stavebnej konštrukcii alebo na podlahe. Rukoväť prenosného hasiaceho prístroja môže byť vo výške najviac 1,5 m nad podlahou.

c) Na podlahe tak, aby rukoväť prenosného hasiaceho prístroja bola vo výške najmenej 1,5 m nad podlahou.

**9. Aká lehota začína plynúť od vykonania opravy a plnenia prenosného hasiaceho prístroja?**

a) Nová lehota na jeho kontrolu; to neplatí, ak predmetom opravy prenosného hasiaceho prístroja bola len manipulácia so štítkom s popisným označením, so štítkom o vykonaní kontroly, so štítkom o vykonaní opravy a plnenia, s držiakom prenosného hasiaceho prístroja, s prúdnicou, hadicou, spojom poisťujúcim hadicu alebo s tesnením prúdnice.

b) Vždy začína plynúť lehota na vykonanie kontroly prenosného hasiaceho prístroja.

c) V žiadnom prípade nezačína plynúť lehota na vykonanie kontroly prenosného hasiaceho prístroja.

**VII. Požiarne zariadenia a hasičská technika.**

**1. Čo je elektrická požiarna signalizácia (EPS)?**

a) Súbor hlásičov požiaru, ústrední EPS a doplňujúcich zariadení EPS.

b) Súbor hlásičov požiaru, ústrední EPS a medených vodičov.

c) Súbor ústrední EPS, rozvody, signálne svietidlá a tablá.

**2. Ako často je potrebné vykonávať pravidelné kontroly systému elektrickej požiarnej signalizácie?**

a) Každý mesiac.

b) Raz za polrok.

c) Denne, mesačne, štvrťročne a raz za rok.

**3. Akú hlavnú úlohu plní elektrická požiarna signalizácia?**

a) Skracuje čas od vzniku požiaru po zistenie požiaru.

b) Zabraňuje šíreniu požiaru do vedľajších požiarnych úsekov.

c) Znižuje počet prenosných hasiacich prístrojov.

**4. Kedy sa vykonávajú prehliadky požiarneho uzáveru?**

a) Podľa potreby, najmenej však raz za mesiac.

b) V lehotách určených všeobecne záväzným právnym predpisom na vykonávanie preventívnych protipožiarnych prehliadok.

c) Raz za 12 mesiacov, ak prevádzkové pokyny neurčujú kratšiu lehotu; bez zbytočného odkladu po preventívnej údržbe požiarneho uzáveru a po oprave požiarneho uzáveru.